નવી દિલ્હી: આઝાદીના આંદોલનમાં યોગદાનને લઈને હંમેશાં વિપક્ષોના નિશાન પર રહેલા સંઘ અને ભાજપે દુરોગામી રણનીતિ હેઠળ જવાબ આપવાની યોજના તૈયાર કરી છે. ભાજપ આગામી પાંચ વર્ષમાં રાષ્ટ્રવાદના એજન્ડાને આગળ વધારશે કે જેથી તે રાષ્ટ્રભક્તિનો રાજકીય પર્યાય બની શકે. આ કાર્યક્રમ હેઠળ ૧૬થી ૩૦ ઓગસ્ટ વચ્ચે મોદી કેબિનેટના ૭૨ પ્રધાનો ૧૨૭ જગ્યાએ ત્રિરંગા યાત્રા કાઢશે. પક્ષના રાષ્ટ્રીય અધ્યક્ષ અમિત શાહ સહિત ૨૪ કેન્દ્રીય પદાધિકારીઓ ૪૯ જગ્યાએ રાષ્ટ્રવાદને ગજાવશે.